Title: Informačné a komunikačné aktivity Ministerstva práce, sociálnych vecí a rodiny SR v roku 2008
Author: skorecova
Last saved by: duricova
Company: mpsvr

Aktivity Ministerstva práce, sociálnych vecí a rodiny SR v súvislosti so zvyšovaním informovanosti verejnosti o novele zákona o sociálnom poistení

1. Východisková situácia 

Vláda SR sa v programovom vyhlásení zaviazala uplatňovať princípy sociálnych práv v rozsahu typickom pre sociálny štát, s dôrazom na zabezpečenie práva na ľudskú dôstojnosť v každodennom živote, vo všetkých jej základných prejavoch. Prioritou sociálnej politiky súčasnej vlády je poskytnúť občanom taký sociálny program, ktorý vytvára reálne predpoklady pre dôstojnú prácu, dôstojný život a dôstojnú starobu každého jednotlivca.
Aktívna politika zamestnanosti, sociálny dialóg a sociálne zabezpečenie sú neoddeliteľnou súčasťou odvetvovej pôsobnosti Ministerstva práce, sociálnych vecí a rodiny SR (MPSVR SR). Zabezpečenie náležitej legislatívnej úpravy v týchto oblastiach vychádza z analytickej, odbornej a koncepčnej činnosti rezortu, ktorá si vyžaduje účinnú spoluprácu s ďalšími ministerstvami, inými ústrednými orgánmi štátnej správy, so sociálnymi partnermi, vedeckými a vzdelávacími inštitúciami, výskumnými pracoviskami, ako aj širokou verejnosťou.
Z hľadiska reálneho dopadu legislatívnych zmien na širšie vrstvy spoločnosti bude v prvom polroku roka 2008 problematikou zásadného významu oblasť sociálneho zabezpečenia (sociálneho poistenia, starobného dôchodkového sporenia, doplnkového dôchodkového sporenia, štátnych sociálnych dávok, sociálnej pomoci, pomoci v hmotnej núdzi). Rezort práce, sociálnych vecí a rodiny považuje preto za ťažiskovú úlohu koncepčné zvyšovanie základného právneho povedomia občanov v tejto oblasti, ktorému majú prakticky napomôcť aj ucelené informačné aktivity.

Keďže jedna zo zásadných reforiem v slovenskej spoločnosti od roku 1989 – dôchodková reforma bola v rokoch 2004 a 2005 realizovaná vtedajšou vládou bez širšej celospoločenskej diskusie, bez hľadania hlbšieho politického konsenzu, stojí súčasná vládna koalícia pred prijímaním rozhodnutí, ktoré nielenže naprávajú zásadné chyby v systéme sociálneho zabezpečenia, ale nové opatrenia sú nepriamo i výsledkom otvorenej diskusie so sociálnymi partnermi, odborníkmi, verejnosťou.
Úspešnosť sociálneho dialógu v neposlednom rade predpokladá vykonanie viacerých cielených krokov, informačných aktivít primárne zameraných na všetky kategórie občanov (bez určenia cieľových skupín – napr. bez ohľadu na ich pracovné zaradenie, vek, či dosiahnuté vzdelanie). Základným cieľom aktivít je oboznámiť občanov s platným právnym stavom v oblasti sociálneho poistenia, aktuálnou agendou ministerstva a Sociálnej poisťovne. Občanovi musia byť poskytnuté informácie pre jeho lepšiu orientáciu v poznaní práv i povinnosti, aby mu neznalosť zákona nebola na jeho ujmu. 
Jednotlivé komunikačné opatrenia Ministerstva práce, sociálnych vecí a rodiny SR budú preto v prvom polroku roka 2008 prioritne smerovať k zvýšeniu informovanosti, ako aj k posilneniu právneho vedomia občanov v oblasti sociálneho poistenia a celého dôchodkového systému. Nemenej dôležitou činnosťou bude vzájomná komunikácia rezortu s príslušnými štátnymi a verejnými inštitúciami, so stavovskými organizáciami a združeniami, širšou občianskou verejnosťou pri vedení otvorenej a vecnej diskusie o pripravovaných legislatívnych zmenách. 

2. Cieľ informačných aktivít Ministerstva práce, sociálnych veci a rodiny SR 

Objektívne a efektívne informačné aktivity MPSVR SR majú  za cieľ vyvažovať súčasný stav dominantnej prevahy neobjektívnych a často až zavádzajúcich  mediálnych kampaní zo strany opozície a rôznych záujmových skupín. Výsledkom tohto pôsobenia je skutočnosť, že Ministerstvo práce, sociálnych vecí a rodiny SR, hoci dôsledne napĺňa záväzky Programového vyhlásenia vlády SR v sociálnej oblasti v prospech rozvoja sociálnych práv občanov, má dnes vo verejnosti prevažne negatívny obraz, negatívne vnímanie.  
Na základe toho má rezort práce, sociálnych vecí a rodiny pred sebou primárny cieľ informačných aktivít postavený na vedení takých kampaní, ktoré systematicky, objektívne, včas a zrozumiteľnou formou budú informovať občanov o štátnej sociálnej politike a jednotlivých krokoch ministerstva smerujúcich k jej praktickému napĺňaniu. Informácie by sa mali dostať ku každému občanovi tak, aby ich nemusel zložito vyhľadávať na mnohých miestach a vo viacerých systémoch. Osobitný zreteľ sa bude klásť na komunikáciu so sociálne znevýhodnenými a zdravotne postihnutými osobami, vrátane príslušníkov marginalizovanej rómskej komunity. 
Poskytnutie dostatočných, objektívnych informácií v žiadnom prípade nebude mať charakter skrytej propagácie. Vzhľadom na viaceré neprofesionálne mediálne kampane predchádzajúcej vládnej garnitúry, hlavne v otázkach systému sociálneho poistenia a starobného dôchodkového sporenia, sú dnes mnohí občania dezorientovaní a len ťažko sa vedia orientovať v spleti komplikovaných právnych predpisov, noviel, ktoré majú bezprostredný a dlhodobý dopad na úroveň zabezpečenia ich životných potrieb.
Rovnako dôležitou úlohou, ale aj povinnosťou Ministerstva práce, sociálnych vecí a rodiny SR a celej vlády, je pravdivými a úplnými informáciami (porovnaním výhod, nevýhod, rizík a pod.) zabezpečiť realizáciu ústavného práva občanov na slobodnú voľbu. V prípade novely zákona o sociálnom poistení ide o voľbu občana - poistenca, resp. sporiteľa vstúpiť, resp. vystúpiť z tzv. druhého piliera dôchodkového systému. 
Sprievodným cieľom viacerých informačných aktivít rezortu bude dosiahnutie spätnej väzby, získavanie názorov od verejnosti. Takýto partnerský prístup smeruje k podpore budovania a rozvoju sociálneho modelu Európskej únie, ktorá zaväzuje Slovenskú republiku, ako svojho člena, klásť mimoriadnu dôležitosť na oblasť sociálnej politiky, na objektívne informovanie občanov o opatreniach, ktoré sa ich priamo či nepriamo dotýkajú. 

3. Nástroje  realizácie informačných aktivít Ministerstva práce, sociálnych veci a rodiny SR 

Ministerstvo práce, sociálnych veci a rodiny SR ma záujem viesť informačné aktivity vo vzťahu k širším spoločenským skupinám. Ako základné komunikačné prostriedky budú slúžiť masovokomunikačné prostriedky s dôrazom na priestor poskytnutý verejno-právnymi médiami. Okrem týchto nástrojov bude rezort práce v spolupráci so Sociálnou poisťovňou vydávať informačné letáky, ktoré sa následne budú distribuovať prostredníctvom príslušných orgánov štátnej správy v oblasti sociálnych vecí, rodiny a služieb zamestnanosti (Ústredie práce, sociálnych vecí a rodiny a úrady práce, sociálnych vecí a rodiny) a regionálnych pobočiek Sociálnej poisťovne. V maximálnej možnej miere sa využije priestor pre elektronickú komunikáciu – internet. Nemenej dôležitým nástrojom bude taktiež priama komunikácia predstaviteľov ministerstva a Sociálnej poisťovne s občanom - poistencom. V záujme zvyšovania komunikačných zručností pracovníkov prvého kontaktu zorganizuje MPSVR SR a Sociálna poisťovňa pravidelné školenia zamerané nielen na odborný rast pracovníkov štátnej a verejnej správy, ale i na zlepšovanie zručností vo vedení sociálneho dialógu, v komunikácii s verejnosťou. 

4. Plán nosných informačných aktivít MPSVR SR o novele zákona o sociálnom poistení 

Časovanie | Cieľ informačnej aktivity | Nástroje | Poznámka

január

•	Zvyšovanie komunikačných zručností pracovníkov MPSVR SR a SP
•	Informačná kampaň MPSVR SR o zmenách v zákone o sociálnom poistení – novela z roku 2007
•	Celoštátna informačná kampaň SP o výkone zákona o sociálnom postení 
•	Zriadenie kontaktných miest – prvý kontakt na lokálnej úrovni vo vzťahu k informovanosti o novele zákona o sociálnom poistení
•	Koordinácia odborných a analytických opatrení v rámci útvarov MPSVR  SR a SEKCIA PRÁCE

Odborné školenia v réžií MPSVR a SP
Diskusia zástupcov MPSVR SR a SP v médiách
Vydanie letákov k základným zmenám v zákone 
Otvorenie kontaktných miest, prezentácia v regióne
Vzájomná súčinnosť MPSVR a SP

Medzirezortná koordinácia

Koordinácia SP a MPSVR SR

30. január | •	Predloženie plánu informačných aktivít MPSVR  SR na rokovanie vlád y SR | Informačný materiál s časovým aspektom |

február – marec

•	Zriadenie bezplatnej infolinky k otázkam o sociálnom poistení 
•	Regionálne výjazdy predstaviteľov MPSVR SR a SP, odborné stretnutia s regionálnymi zamestnancami rezortu a poisťovne 
•	Celoštátne informačné aktivity  MPSVR SR k zákonu o sociálnom poistení / riziká – otázniky 
•	Odborné rokovania so stavovskými organizáciami k novele zákona 
•	Koordinácia informačnej spolupráce MPSVR SR a kanceláriou podpredsedu vlády SR pre vedomostnú spoločnosť, európske záležitosti, ľudské práva a menšiny
•	Koordinácia odborných a analytických opatrení v rámci útvarov MPSVR SR a SP

Priama komunikácia – informovanosť 
Organizované stretnutia v regióne, informačné letáky

Mediálne výstupy zástupcov MPSVR SR a SP
Vecná, priama diskusia k sociálnym otázkam
Informačné letáky, vecná diskusia 
Vzájomná súčinnosť MPSVR SR a SP

Koordinácia s regionálnymi inštitúciami

Participácia sociálnych partnerov
Koordinácia MPSVR SR a SP

8. apríl | •	Informatívna správa MPSVR SR o vedení informačných aktivít k novele zákona o sociálnom poistení | Informačný materiál s priebežným hodnotením |

apríl – jún

•	Organizácia odbornej konferencie k sociálnemu poisteniu v rámcoch európskej sociálnej politiky
•	Regionálne výjazdy predstaviteľov MPSVR SR a SP, odborné stretnutia s regionálnymi zamestnancami rezortu a poisťovne 
•	Celoštátne mediálne aktivity SP a MPSVR SR zamerané na novelu zákona o sociálnom postení / štatistika
•	Neformálne diskusie s občianskym sektorom k modelovaniu pravidiel pre udržateľnosť sociálneho systému
•	Koordinácia odborných a analytických opatrení v rámci útvarov MPSVR SR a SP

Odborná verejnosť, mediálne výstupy

Organizované akcie, neformálna diskusia, odborné prednášky 

Mediálne výstupy MPSVR SR a SP, autorské články

Diskusné fórum medzi partnermi 

Vzájomná súčinnosť MPSVR SR a SP

Pozvanie zástupcov MOP,  EP
Koordinácia s regionálnymi inštitúciami 

Participácia sociálnych partnerov

11. jún | •	Informatívna správa MPSVR SR o vedení informačných aktivít k novele zákona o sociálnom poistení | Informačný materiál s priebežným hodnotením |